আল জামিয়া আল আশরাফিয়া পাবনা

**জামেয়া আশরাফিয়া পাবনা** পাবনা জেলা সদরের লস্করপুরে অবস্থিত একটি কওমি মাদ্রাসা। মোহাম্মদুল্লাহ হাফেজ্জীর নির্দেশে তার শিষ্য মানিকগঞ্জের খ্যাতনামা আলেম মাওলানা আহমদ হুসাইন কাসেমি ১৯৬৮ সালে এটি প্রতিষ্ঠা করেন। ভারতের বিখ্যাত আলেম আশরাফ আলী থানভীর নামানুসারে মাদ্রাসার নামকরণ করা হয়েছে। প্রতিষ্ঠালগ্ন থেকেই এখানে দাওরায় হাদিস (মাস্টার্স) চালু রয়েছে। ১৯৭০ থেকে দীর্ঘকাল মাদ্রাসার পরিচালক ছিলেন মানিকগঞ্জের মুহাম্মদ নেয়ামাতুল্লাহ। মাদ্রাসার বর্তমান পরিচালক: হাফেজ মাওলানা আমিনুর রহমান। 

## এক নজরে জামেয়াঃ

### নামঃ
জামেয়া আশরাফিয়া পাবনা। যা পাবনার উম্মুল মাদারিস নামে খ্যাত।    

### পূর্ব নামঃ
আবাসিক কুরআনিয়া মাদরাসা। 

## প্রতিষ্ঠাতাঃ
শায়েখ আহমাদ হুসাইন ক্বাসেমী রহ. 

### স্থাপিতঃ
১৯৬৮ইং সাল। 

### ভিত্তি প্রস্তর স্থাপনকারীঃ
মাওলানা মুহাম্মাদুল্লাহ হাফেজ্জী হুযুর ও শাইখুল হাদীস আজিজুল হক রহ.

### শিক্ষকঃ ৭২ জন।

### স্টাফঃ ১৬ জন।

### ছাত্রঃ ২,০০০ জন প্রায়।
অবস্থানঃ ঢাকা-পাবনা মহাসড়কের পাশে পাবনা কেন্দ্রীয় বাস টার্মিনাল সংলগ্ন মাসুম বাজার, লস্করপুর, পাবনা।

## বর্তমান মুহতামিমঃ
হাফেয মাওঃ আমিনুর রহমান দা.বা.  

## নায়েবে মুহতামিমঃ
মুফতী নাজমুল হাসান দা.বা.    

## শুভ প্রতিষ্ঠাঃ
মহান আল্লাহ তাআলার সীমাহীন দয়ায়, পাবনার তৎকালিন এলাকাবাসীর সহযোগীতায়, শাইখুল হাদীস মাওলানা আহমাদ হুসাইন কাসেমী রহ. এর উদ্দোগে, মাওলানা মুহাম্মাদুল্লাহ হাফেজ্জী হুযুর ও শাইখুল হাদীস আজিজুল হক রহ. এর বরকতময় হস্তদ্বয়ের মাধ্যমে, ১৯৬৮ সালের ১৮ই মার্চ প্রতিষ্ঠিত হয় জামেয়া আশরাফিয়া পাবনা।  

## তৎকালিন অবস্থানঃ
১৯৬৮ইং সালে এটি পাবনা জেলার ঐতিহ্যবাহী কেন্দ্রীয় মসজিদ চাঁপাবিবি ওয়াক্ফ এস্টেট মসজিদ-এর পাশে প্রতিষ্ঠিত হয়। কয়েক বছর পর ছাত্রদের স্থান সংকুলান হচ্ছিল না বিধায় ১৯৮২ সালে পাবনার বিশিষ্ট ব্যবসায়ী জনাব আইনুল হক ও রবিউল হকের বাবা আলহাজ¦ আবু বকর সিদ্দিক সাহেব পাবনা কেন্দ্রীয় বাস টার্মিনালের পশ্চিমে বিআরটিসি বাসডিপোর উত্তরে মাদরাসার জন্য জমি দান করেন। উভয় শাখায় লেখাপড়া ও ছাত্র থাকা চলতে থাকে। পরবর্তী বিভিন্ন সমস্যা ও সম্ভাবনাকে সামনে রেখে মাদরাসা পূর্ণভাবে টার্মিনালের পাশে বতর্মান প্রতিষ্ঠিত ক্যম্পাসে চলে আসে। বর্তমান প্রায় ১১বিঘা জমির উপর দাড়িয়ে আছে আমাদের ঐতিহ্যবাহী দ্বীনী শিক্ষা বিদ্যাপিঠ জামেয়া আশরাফিয়া পাবনা।    

## লক্ষ্য ও উদ্দেশ্যঃ
মহান আল্লাহ তাআলার সন্তুষ্টি অর্জন আমাদের লক্ষ। এলক্ষ্য বাস্তবায়নে নবীজীর আদর্শ, সাহাবায়ে কেরামের নমুনা ও দারুল উলুম দেওবন্দের চেতনাকে ধারণ ও বাস্তবায়ন করা আমাদের উদ্দেশ্য। এলক্ষ্য পূরণে কয়েকটি কর্মসূচি নি¤েœ উল্লেখ করা হলো,  

১.	কুরআন, হাদীস, ইজমা ও ইজতিহাদ-কে মূল নীতি হিসাবে গ্রহণ করা। 

২.	সাহাবায়ে কেরাম, আইম্মায়ে মুজতাহিদ ও সালাফে সালিহগণের গবেষণালব্দ জ্ঞানের আলোকে কুরআন ও সুন্নাহর পরিপূর্ণ শিক্ষাপ্রদান।

৩.	আকাবেরে দেওবন্দের আদর্শকে আকঁড়ে ধরে সকল প্রকার বাতিল ফেরকার মূলৎপাটন করে ইসলামের বিশুদ্ধ আকিদা জনসম্মুখে প্রচার করা।  

৪.	বিজ্ঞ ও অন্তর্দৃষ্টি সম্মন্ন একদল আলেমে দীন তৈরী করা যারা যুগের চাহিদা অনুপাতে ইসলামের সেবায় আত্ম নিয়োগ করবে। 

৫.	হালাল রিযিক দিয়ে জীবিকা নির্বাহের জন্য কর্মোপযোগী মানুষ তৈরী করা।   

## পাঠ্য তালিকাঃ
১. কুরআনের বিশুদ্ধ তিলাওয়াত ২. কুরআনের অনুবাদ  ৩. কুরআনের তাফসীর ৪. হাদীসের অনুবাদ  ৫. হাদীসের ব্যাখ্যা  ৬. ফিক্হ (ইসলামী আইন শাস্ত্র)  ৭. ফিকহ শাস্ত্রের মূলনীতি ৮. আরবী ভাষা ও ব্যাকরণ  ৯. বাংলা ভাষা ও ব্যাকরণ  ১০ উর্দুভাষা  ১১. ফার্সী ভাষা  ১২. ইংরেজী ভাষা  ১৩. ভূগোল  ১৪. ইতিহাস  ১৫. সিরাতুন্নবী সা:  ১৬. নাহু-সরফ ১৭. মানতেক-কালাম  ১৮. ফাসাহাত-বালাগাত ১৯. ইসলামী আকাইদ ২০. ইসলামী আখলাক ও তাহযিব ২১. ইসলামী অর্থনীতি। 

## জামেয়ার শিক্ষা বিভাগসমূহঃ

### ১.নূরানী কিন্ডার গার্টেন বিভাগঃ
অভিজ্ঞ শিক্ষকমন্ডলীর মাধ্যমে শিশু থেকে তৃতীয় শ্রেণী পর্যন্ত কুরআন হাদীস ও মাসআলা-মাসায়িলের পাশাপাশি বাংলা, ইংরেজী ও গণিতসহ অন্যান্য জেনারেল বিষয় শিক্ষা দেয়া হয়।  

### ২. মক্তব বিভাগঃ
অভিজ্ঞ শিক্ষকমন্ডলীর মাধ্যমে দুই বৎসরে পূর্ণ কুরআন সহীহভাবে শিক্ষা দেয়ার পাশাপাশি জেনারেল বিষয়বলী ৪র্থ শ্রেণী পযর্ন্ত শিক্ষা দেয়া হয়।    

### ৩. হিফয বিভাগঃ
অভিজ্ঞ হাফেয সাহেবগণের সার্বক্ষণিক তত্বাবধানের মাধ্যমে মেধাবী ছাত্রদেরকে ৩বৎসরে পূর্ণ কুরআন শরিফ মুখস্থ করানো হয়।  

### ৪. হিফয শুনানী বিভাগঃ
পবিত্র কুরআনুল কারীম হিফয সম্মপন্নকারী ছাত্রদের এক বছরে সঠিক পরিচর্যার মাধ্যমে সুন্দর লাহান শেখানো হয়, বেফাক পরীক্ষার জন্য প্রস্তুত করা হয় এবং আন্তর্জাতিক মানের হাফেয গড়ে তোলা হয়।    

### ৫. কিতাব বিভাগঃ
তাইসির থেকে তাকমিল পর্যন্ত। দারুল উলুম দেওবন্দ ও বেফাকের পাঠসূচী অনপাতে প্রাথমিক থেকে দাওরায়ে হাদীস তথা মাস্টার্স বিভাগ পর্যন্ত পাঠদান করা হয়। 

### ৬. ইফতা বিভাগঃ
দাওরায়ে হাদীস (মাস্টার্স) সমাপনকারী মেধাবী ও পরিশ্রমী ছাত্রদেরকে ইসলামী আইন ও ফতোয়া বিষয়ে গবেষণামূলক পাঠদান ও অনুশীলন করে যোগ্য মুফতী হিসাবে গড়ে তোলা হয়। ২বছর মেয়াদী, ১বছর বাধ্যতামূলক।  

### ৭. নৈশ আলেম বিভাগঃ
বয়স্ক এবং চাকুরীজীবি ও শ্রমজীবিদের জন্য কুরআন ও দৈনন্দিন মাসআলা শিক্ষার পাশাপাশি মাত্র ৬বৎসরে আলেম হওয়ার সুবর্ণ সুযোগ রয়েছে।

## ইফতা বিভাগের বৈশিষ্ট্যসমূহ:

### ইফতা বিভাগের প্রধান বৈশিষ্ট্যসমূহ
১. **উচ্চতর গবেষণা ও ফিকহচর্চা:** এটি দাওরায়ে হাদিস (মাস্টার্স) পরবর্তী একটি বিশেষায়িত বিভাগ, যেখানে ইসলামী আইন ও ফিকহ শাস্ত্রের ওপর গভীর গবেষণার সুযোগ রয়েছে। 

২. **ফতোয়া প্রদানের প্রশিক্ষণ:** শিক্ষার্থীদের বাস্তব জীবনে মাসআলা সমাধানের জন্য দক্ষ মুফতি হিসেবে গড়ে তুলতে বিশেষ প্রশিক্ষণ প্রদান করা হয়।

৩. **যোগ্যতা ভিত্তিক ভর্তি:** শুধুমাত্র দাওরায়ে হাদিস বা তাকমিল পরীক্ষায় মুমতায (প্রথম শ্রেণি) বা জায়্যিদ জিদ্দান (দ্বিতীয় শ্রেণি) অর্জনকারী মেধাবী ছাত্ররাই এখানে উচ্চতর গবেষণার সুযোগ পায়।

৪. **সরাসরি মাসআলা সমাধান সেবা:** সাধারণ মানুষের জন্য শরয়ী সমস্যার সমাধান বা ফতোয়া প্রদানের জন্য আলাদা ডেস্ক ও অভিজ্ঞ মুফতিগণের সরাসরি তত্ত্বাবধানের ব্যবস্থা রয়েছে।

৫. **অভিজ্ঞ তত্ত্বাবধান:** বর্তমানে এই বিভাগের দায়িত্বে রয়েছেন জামেয়ার সিনিয়র উস্তাদ মুফতি আলাউদ্দিন আব্দুল্লাহ সাহেব।

৬. **আধুনিক ও শরয়ী সমন্বয়:** সমসাময়িক সমস্যার সমাধানে কোরআন-সুন্নাহর আলোকে সঠিক দিকনির্দেশনা প্রদান করা এই বিভাগের অন্যতম লক্ষ্য।

### ইফতা বিভাগের অতিরিক্ত বৈশিষ্ট্যসমূহ:
* **সার্বক্ষণিক তত্ত্বাবধান ও দরস:** উস্তাদগণের সার্বক্ষণিক তত্ত্বাবধানে পড়াশোনার পাশাপাশি প্রতি ফতোয়ায় যেকোনো শীর্ষস্থানীয় মুফতির সরাসরি দরস প্রদানের ব্যবস্থা রয়েছে।
* **বিশেষায়িত প্রশিক্ষণ:** ফরায়েজের মাসআলা এবং আধুনিক (জাদিদ) তিজারতী ও তিব্বী মাসআলাসমূহের ওপর বিশেষ গুরুত্বারোপ ও প্রশিক্ষণ প্রদান করা হয়।
* **তাকফির ও আকায়েদ চর্চা:** ফিরাকে বাতেলা (ভ্রান্ত মতবাদ) ও আহলে সুন্নাত ওয়াল জামায়াতের আকায়েদ সম্পর্কে বিশেষ পাঠদান করা হয়।
* **সাপ্তাহিক মুাহাজারা:** শিক্ষার্থীদের যোগ্য করে তুলতে নিয়মিত সাপ্তাহিক মুাহাজারা বা আলোচনার আয়োজন করা হয়।
* **তামরীন বা অনুশীলন:** মাসআলা সমাধানে দক্ষ করতে তামরীনের ওপর বিশেষ জোর দেওয়া হয়।

**ভর্তি সংক্রান্ত তথ্য** 

* **শিক্ষাবর্ষ:** ১ বছর মেয়াদী (২য় বছর ঐচ্ছিক)।
* **ভর্তির যোগ্যতা:** দাওরায়ে হাদীসে মুমতায বা জায়্যিদ জিদ্দান বিভাগে উত্তীর্ণ হতে হবে।
* **যোগাযোগ:**  হাফেজ মাওঃ আমিনুর রহমান (মুহতামিম) - ০১৭১৮-৪৮১৮৮৩  মুফতী নাজমুল হাসান (নায়েবে মুহতামিম) - ০১৭৪৮-৭২৯৯৬২ মুফতি আলাউদ্দিন আব্দুল্লাহ (মুশরিফ, ইফতা বিভাগ) ০১৭৫১১৯১৯০৫

## জামেয়ার অন্যান্য বিভাগসমূহঃ
১.	ফতোয়া বিভাগঃ মুসলিম জীবনের দৈনন্দিন যাবতীয় সমস্যা ও প্রশ্নের ইসলামী সমাধান অভিজ্ঞ মুফতীগণের মাধ্যমে দেয়া হয়।  

২.	রচনা ও প্রকাশনা বিভাগঃ যুগের প্রয়োজন মোতাবেক বিভিন্ন বিষয়ে গ্রন্থ সংকলন ও প্রকাশ করা হয়। 

৩.	হিসাব বিভাগঃ জামেয়ার সকল বিভাগের আয়-ব্যায়ের হিসাব যথাযথভাবে সংরক্ষণ করা হয়। বৎসরান্তে সরকার কর্তৃক অডিট কোম্পানির মাধ্যমে নিরিক্ষণ করতঃ বার্ষিক প্রতিবেদন প্রকাশ করা হয়। 

৪.	সাপ্তাহিক বক্তৃতা প্রশিক্ষণ ও সাংস্কৃতিক বিভাগ ঃ প্রতি সাপ্তাহে ছাত্রদের মাধ্যমে আরবী ও বাংলা ভাষায় বক্তৃতা ও ভাষণ দেয়ার উপযোগী করে গড়ে তোলা হয় এবং বিজয়ীদের মাঝে পুরস্কার বিতরণ করা হয়। 

৫.	পাঠাগারঃ এখান থেকে ছাত্রদের জ্ঞান-প্রতিভা বিকাশের জন্য মাতৃভাষায় লিখিত বিভিন্ন বিষয়ের বই বিতরণ করা হয়। 

৬.	কুতুবখানাঃ এখান থেকে ছাত্রদের পাঠ্যপস্তুক সাময়ীক সময়ের জন্য সরবরাহ করা হয়। এখানে বিভিন্ন বিষয়ের ইসলামী জ্ঞানের বই প্রস্তুক রয়েছে। 

৭.	মুআল্লিম প্রশিক্ষণঃ বয়স্কদের সল্পসময়ে কুরআন শিক্ষার জন্য মসজিদ ভিত্তিক কর্মসূচী গ্রহণ করা হয়। এবং বিভিন্ন মক্তবে কুরআন পাঠদানরত শিক্ষকগণকেও প্রশিক্ষণ দেয়া হয়। 

৮.	রমযান ভিত্তিক কোর্সসমূহঃ (ক) নাহু-সরফের কোর্স   (খ) উর্দু-তাইসিরের কোর্স   (গ) ইংরেজী কম্পিউটারের কোর্স   (ঘ) আরবী ভাষা কোর্স   (ঙ) বাংলা ও আরবী হাতের লেখার কোর্স   

## সেবা প্রকল্পঃ
১.	ত্রাণ বিতরণঃ বিভিন্ন বন্যার্ত ও গরিবদের মাঝে ত্রাণ বিতরণ করা হয়। 

২.	দুস্থ কল্যাণ সংস্থাঃ গরিব ছাত্রদের লেখাপড়ার সামগ্রী ও ফ্রি খাবার প্রদানের মাধ্যমে সহযোগীতা করা হয়। 

৩.	এতিমখানাঃ এতিম ছাত্রদের ভরণ পোষণ ও ফ্রি খাবার ও শিক্ষার ব্যবস্থা করা হয়।

৪.	শিক্ষক প্রশিক্ষণঃ দেশের শিক্ষার মান উন্নয়নের জন্য বেফাকুল মাদারিসিল আরাবিয়া ও চট্টগ্রাম নূরানী তা‘লিমুল কুরআনের শিক্ষক প্রশিক্ষণের আয়োজন করা হয়। 

৫.	ছাত্র প্রশিক্ষণঃ ছাত্রদেরকে জাতির দিক নির্দেশকের ভূমিকায় অবতীর্ণের যোগ্যতার লক্ষে প্রতিভা বিকাশ মূলক বহু ধরণের প্রশিক্ষণের ব্যবস্থা করা হয়। 

৬.	দাওয়াহঃ তাবলীগ, সুলুক ও সামাজিক মাধ্যমে দাওয়াহ কার্যক্রম পেশ করা হয়। 

## সফলতাঃ
প্রতিষ্ঠালগ্ন থেকেই বিভিন্ন ক্ষেত্রে ঈষর্ণীয় সাফল্য অর্জন করার ফলে অতি অল্প সময়ে প্রতিষ্ঠানটির সুনাম-সুখ্যাতি বিশে^র আনাচে কানাচে ছড়িয়ে পড়ে। সর্বদিক বিবেচনায় এ প্রতিষ্ঠানটি উলামায়ে কেরামে ও সুধি মহলের কাছে ব্যপকভাবে সমাদৃত হয়েছে। অপর দিকে সুদক্ষ অভিজ্ঞ শিক্ষক মন্ডলির আন্তরিক প্রচেষ্টার ফলে এপ্রতিষ্ঠানের ছাত্ররা বেফাক আল-হাইয়া ও নূরানী বোর্ডের কেন্দ্রীয় পরীক্ষায় মেধা তালিকায় স্থান পাচ্ছে এবং ব্যাপক সাফলতা অর্জন করছে। প্রতিষ্ঠার পর থেকে এপর্যন্ত প্রায় ৩ হাজার হাফেয এবং ৬ শতাধিক আলেমেদ্বীন তৈরী করা হয়েছে। যারা সারা বিশে^ ইসলামের স্বার্থে ও জনগনের সেবায় কাজ করে যাচ্ছে। 

## ভবিষ্যত পরিকল্পনাঃ
তাফসীর, উলুমুল হাদীস ও দাওয়া বিভাগ চালু করা।          

## প্রত্যাশাঃ
আমাদের প্রাণপ্রিয় এপ্রতিষ্ঠানের কার্যক্রম আরো গতিময় ও সাফল্য মন্ডিত হোক। আল্লাহ তাআলা  এপ্রতিষ্ঠানকে আমাদের নাজাতের উসিলা করুন। সব ধরণের ফেতনা ও দুর্যোগ থেকে আমাদের এপ্রতিষ্ঠানকে হেফাযত করুন। উত্তরোত্তর উন্নতি দান করুন। সকল প্রয়োজন গায়েবী খাজানা থেকে পূর্ণ করুন। শিক্ষক-ছাত্র, স্টাফ-কমিটি ও এলাকাবাসি-খায়েরখাহ সবাইকে কবুল করুন। আমিন।  

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
বিষয়শ্রেণী:পাবনা জেলার কওমি মাদ্রাসা